ཡུལ་འདིར་མདོ་དབུས་ཁམས་གསུམ་ཀུན་དུ་ཏ་ཅང་མཐོང་བར་དཀོན་པའི་གོམས་སྲོལ་དེ་བས་་ཁྱད་མཚར་ཞིག་མངའ་བ་ནི།ན་ཆུང་བུ་མོ་ཀནས་ལམ་མ་འགྲིམ་པ་རྣམས་ཀྱིས་མགོའི་སྐྲ་ལན་བྱར་མི་སླ་ཞིང་།ལྭ་པའི་སྐེ་རགས་ལ་དུས་རྒྱུན་བལ་སྐྱད་ལས་བསླས་པའི་སྐེ་རགས་ལན་ཐུ་མ་ཞེས་པ་བཅིངས་ཀྱི་ཡོད།ཡུལ་འདིར་མཚོན་ན་རས་ཀྱི་སྐེ་རགས་བཅིང་བ་ནི་གཉེན་སྒྲིག་ཟིན་པའི་རྟགས་པཚན་ནམ་ཡང་ན་སྨན་ཆུང་བུ་མོ་ཞིག་གནས་ཁྱིམ་བྱེ་བདག་མོ་ཞིག་ཏུ་གྱུར་པའི་མཚོན་བྱེད་དུ་མངོན།དེ་བས་གཉེན་འཚོལ་མི་ཁྱིམ་ཚང་སུ་ཞིག་ཡིན་རུང་གཉེན་འཚོལ་དུས་ཀྱི་མིག་གི་མདའ་མོ་སྐེ་རགས་བལ་ཐག་བཅིངས་ཡོད་པ་རྣམས་ཀྱི་ཕྱོགས་སུ་འཕེན་པ་ཡིན་ལ།དེ་ཡང་གཉེན་གྱི་དམིགས་འབེན་གཏན་འཁེལ་བྱུང་རྗེས་རིམ་བཞིན་རྒྱུས་ལོན་དང་ལོ་རུས་སྤར་ཁ་མཐུན་མིན་གྱི་སྐོར་ལ་མོ་རྩིས་ལུང་བསྟན་བྱས་ཤིང་།སྔོན་བསགས་གཉེན་གྱི་ལས་ཕྲོའི་འབྲས་བུ་བཟང་བ་འབྱུང་བའི་ལུང་བསྟན་ག་བྱུང་ན་ད་གཟོད་ཕན་ཚུན་གྱི་བར་ལ་གཉེན་ཏམ་པའི་བར་བ་མངག་སྟེ་བུ་མོ་སློང་དུ་འགྲོ་བའི་གོ་རྩོམ།སྤྱིར་བཏང་དུ་གཉེན་གཏམ་བར་བ་ནི་ག་པའི་ཕྱོགས་ཀྱི་གཉེན་སའམ་ཤ་ཚ་མི་ཀུན་གྱིས་ས་ལེན་ཞིང་བརྩི་བཀུར་བྱེད་པ།ཁྱིམ་ཚང་གས་གཉིས་ཀའི་འགོ་ཐུབ་ངེས་བའི་རྒན་པོ་ཞིག་ཙལ་ནས་མངགས་ཀྱི་ཡོད་པ་དེར་བར་བ་ཞེས་རྗོད།དེས་མཚོན་རྟགས་ལ་ཆང་བཟང་པོ་དམ་་གང་དང་ཁ་བཏགས་གཅིགགོ་རེ་རླངས་བཙོས་མ་གཡིས་བཙོས་གང་རུང་ཡ་གྲངས་ཤིག་བཅས་ར་དེ་བུ་མོ་ཚང་གི་ཁྱིམ་དུ་སོང་སྟེ་ཁྱིམ་གཉིས་ཉེན་གྱི་འབྲེལ་བ་བཙུགས་ནས་མོ་ལུང་རྩིས་གསུམ་ཆུད་ཚུལ་སོགས་སྨྲས་ཏེ་བུ་མོ་སློང་བ་ཡིན།གལ་ཏེ་་མོའི་ཕ་མ་གཉིས་ཀྱིས་བུ་མོ་མི་སྟེར་ཚེ་མཚོན་རྟགས་ཕྱིར་སློག་སྲོལ་ཡོད།སྤྱིར་བཏང་དམིགས་་སལ་གྱི་གནད་དོན་མེད་ཚེ་སློང་ཐེངས་གསུམ་གྱི་ང་བུ་མོ་སྟེར་པ་ཡིན་ཞིང་།སྟེར་རྗེས་བུ་མོའི་སོས་རིན་དང་རྒྱན་གོས་ཀྱི་སྐོར་ལ་གྲོས་བསྡུར་དང་།གཟའ་སྐར་འཕྲོད་སྦྱོར་ལེགས་པའི་ཉིན་མ་ཞིག་ལ་གཉེན་འགྲིག་གི་ཚིག་མདུད་རྒྱག་པ་ཡིན།།